ফখরুল আহসান চৌধুরী, নবীগঞ্জ থেকে ॥ সারাদেশে একযুগে প্রকাশিত হয়েছে শিক্ষা জীবনের সর্বশেষ পাবলিক পরীক্ষা এইচএসসি ও সমমান পরীক্ষার ফলাফল। সকাল সাড়ে ১১ টায় নবীগঞ্জ উপজেলা নির্বাহী অফিসার মো: লুৎফুর রহমান ফলাফলের অনুলিপি হস্তান্তর করেন উপজেলা মাধ্যমিক শিক্ষা অফিসার নজরুল ইসলামের কাছে। পরে বেলা ২টায় সকল কলেজে ফলাফল ঘোষণা করা হয়। এবারের এইচএসসি পরীক্ষায় নবীগঞ্জ উপজেলা থেকে সর্বমোট ১৬৮৬ জন পরীক্ষার্থী অংশগ্রহন করে উত্তীর্ণ হয়েছে ১৪৫৩ জন। উপজেলার পাশের হার ৮৬ দশমিক ৬৯ শতাংশ। সারা উপজেলায় সর্বমোট এ-প্লাস পেয়েছে ২৫ জন। এবার এইচএসসি পরীক্ষায় চমক দেখিয়েছে রাগীব রাবেয়া উচ্চ বিদ্যালয় ও কলেজ। ২১টি এ প্লাস সহ ৩৮৬ জন পরীক্ষার্থীর মধ্যে পাশ করেছে ৩৩৪ জন, কলেজের পাশের হার ৮৬ দশমিক ৫৩ শতাংশ। ...